સુત્રોનાં જણાવ્યાં મુજબ સેક્ટર-21 પોલીસ સ્ટેશનમાં ફરજ બજાવતા નગીનભાઇ પહેલી મે નાં રોજ પોતાના ઘરને બંધ કરી વતન ગયા હતા. પરંતુ જ્યારે 19મી મે ના રોજ તેમના પડોશી મહિલાએ જોયુ કે તેમના ઘરનું તાળુ તુટેલુ છે એટલે તેમણે તુરંત જ નગીનભાઇને ફોન કરી જણાવ્યું હતુ. નગીનભાઇને જાણ થતા તેઓ ઘરે આવ્યા અને જોયુ કે તેમની તિજોરીનું ડ્રોવર તુટી ગયુ છે અને ચોર કુલ રૂપિયા 61 હજારની લુંટ મચાવી ગયા છે. આ કિસ્સાએ એક વાત સ્પષ્ટ કરી છે કે જો પોલીસનું ઘર જ સુરક્ષિત નથી તો સામાન્ય લોકોનાં ઘરને નિશાન બનાવવું ચોર માટે કોઇ મોટી વાત નથી.